Aandag alle Argitekte, Ontwikkelaars, Stadsbeplanners en Omgewingskonsultante! Benodig u raad met die opstel van Erfenisimpakstudies en Bewaringsbestuursplanne? Die Erfenisstigting kan van hulp wees.
Die Erfenisstigting word bestuur vanuit die Erfenissentrum, wat geleë is op die terrein van die Voortrekkermonument. Daar is parkeerplek langs die ringpad om die Voortrekkermonument, of links af by die bordjie van die Afrikaner uitstalling. ONS BANKBESONDERHEDE IS AS VOLG:
Ondersteun ‘Die Afrikaanse winkel’ met ‘n wye verskeidenheid Afrikaanse publikasies vir jonk en oud. Daar is Kultuurgeskiedenis soos Die Afrikaanse Woning en Die Geskiedenis van Volkskuns in Suid-Afrika; ‘n groot aantal boeke oor verskeie aspekte van die geskiedenis vandat die eerste Portugese om die Kaap gevaar het.
Die Erfenisstigting (Maatskappy Sonder Winsoogmerk) is in 2002 gestig om te help omsien na bedreigde erfenisgoedere, veral dié wat vir die Afrikaanssprekende gedeelte van die bevolking van betekenis is. Die Erfenisstigting poog om na alle sodanige bedreigde terreine om te sien, asook na ander erfenisgoedere, soos standbeelde en kunswerke, wat bewaringswaardig geag word en nie meer elders in die land welkom is nie of in gevaar staan om gesteel of gevandaliseer te word.
Die Erfenisstigting het die geld ingesamel om die Erfenissentrum op die Voortrekkermonument Erfenisterrein op te rig (±R13.8 miljoen), asook vir die Navorsingstrust om tersaaklike navorsing te befonds (±R2,5 miljoen). Die Erfenisstigting moet self sy eie bedryfsfondse genereer en ontvang geen subsidie daarvoor van die Staat nie. Dit het ook nie Art 18A-belastingstatus nie.
Daarbenewens was die Erfenisstigting bevoorreg om gedurende 2010 ’n bedrag van R3 miljoen in te samel vir die reddingsplan wat by die Nasionale Afrikaanse Letterkunde Museum en Navorsingsentrum (NALN) in Bloemfontein geloods is en ten opsigte waarvan die Erfenisstigting as ’n diensverskaffer van die die Vrystaatse owerhede aangestel is vir die implementering van díe plan.
Die Erfenisstigting is vroeër vanjaar ook deur die SA Erfenishulpbronagentskap (SAEHA) aangestel om namens SAEHA om te sien na die herstel en onderhoud van en beheer oor alle konsentrasiekampbegraafplase, burgergrafte, krygsgevangenekampe en bepaalde slagvelde, waarvoor ’n bedrag van R750 000,00 vir die eerste jaar as projekfondse deur die Staat aan die Erfenisstigting toegedeel is.
Die Erfenisstigting beheer, en besit in die meeste gevalle, reeds verskeie afgeleë erfenisterreine landswyd, insluitende die Danie Theron Gedenksuil te Gatsrand (Gauteng), die konsentrasiekampbegraafplase te Mafikeng (NW Provinsie), Bloukrans (KZN), Doornbult-kampe by die Oranjerivierstasie (Noord-Kaap) en die Louis Tregardt Gedenktuin in Maputo. Verskeie ander sal waarskynlik in die nabye toekoms onder Die Erfenisstigting se beheer geplaas word.
Lede van die publiek wat die erns van erfenisbewaring besef, kan lede van die Erfenisstigting word.
Kliek hier om lid van die Erfenisstigting te word
Kliek hier om terugvoer te gee oor 'n Erfenisterrein wat besoek is, deur die vraelys te voltooi
Die Erfenisstigting en die Voortrekkermonument stel 280 spesiale nisse by die Voortrekkermonument beskikbaar vir gebruik deur alle oud-lede en burgerlike werknemers van die Weermag.
Hierdie nuwe, losstaande nismuur is noord van die SAW se Muur van Herinnering geleë.
Elke nis kan vir een of twee gebruikers dien. Koste: R4600, gravering: R150
Persone wat reeds ‘n nis in die Gedenktuin gekoop het, kan kosteloos verskuif, indien so verkies.
Navrae: Lidia Hendriks - 082 564 4840
Erfenisstigting © 2011 Tuisblad | Oorsig van Organisasie | Erfenisterreine | Projekte | Erfenissentrum | Die Navorsingstrust | Mediaverklarings | Kontak Ons